Abaloparatide

Abaloparatide, inayouzwa kwa jina la chapa Tymlos miongoni mwa mengine, ni dawa inayotumika kutibu ugonjwa wa mifupa dhaifu (osteoporosis) baada ya kukoma hedhi. Kwa wale walio katika hatari kubwa, inaweza kupunguza hatari ya mivunjiko ya mifupa kutoka 5.9% hadi 3.3%. Haipaswi kutumiwa kwa zaidi ya miaka miwili. Inatumika kama sindano chini ya ngozi.

Madhara yake ya kawaida ni mapigo ya moyo yasiyo ya kawaida, kizunguzungu, kichefuchefu, maumivu ya kichwa, uchovu na maumivu ya sehemu ya juu ya tumbo. Matatizo mengine yanayoweza kutokea ni pamoja na ongezeko la hatari ya saratani ya mifupa (osteosarcoma), kalsiamu ya juu ya damu, shinikizo la chini la damu ukiwa umesimama na maumivu kwenye eneo la sindano. Ni analogi ya protini inayohusiana na homoni ya parathyroid (PTHrP) na inafanya kazi kwa kukuza ukuaji wa mfupa.

Abaloparatide iliidhinishwa kwa ajii ya matumizi ya kimatibabu nchini Marekani mwaka wa 2017. Hapo awali ilikataliwa kibali huko Uropa mnamo mwaka wa 2018; hata hivyo, iliidhinishwa baadaye katika mwaka wa 2022. Kufikia mwaka wa 2018, iligharimu takriban dola 1,800 za kwa mwezi nchini Marekani. Kufikia mwaka wa 2019 haijulikani jinsi ufanisi wake ikilinganishwa na bisphosphonates za bei ya chini.

 Marejeo 

Category:Madawa
Category:Translated from MDWiki